Rubén Castro

Rubén Castro Martín (s. 27. kesäkuuta 1981 Las Palmas, Espanja) on espanjalainen jalkapalloilija. Hän edustaa espanjalaista Las Palmasia ja on pelipaikaltaan hyökkääjä.

 Seurajoukkueura 
Rubén edusti uransa alkuvaiheilla paikallisseura Las Palmasia kolmen kauden ajan. Hän teki ensimmäiset maalinsa joukkueessa kaudella 2001–2002 ottelussa Real Madridia vastaan.Laamenaza es el tridente amarillo Mundo Deportivo. Viitattu 20.9.2016.  Kauden 2003–2004 päätteeksi hän oli Segunda Divisiónin paras maalintekijä 22 osumallaan.

Kesällä 2004 hän siirtyi Deportivo La Coruñaan. Rubénista ei tuolloin maksettu siirtokorvausta, mutta hänen siirtonsa kuittasi seurojen välisen aikaisemman velan 3,6 miljoonaa euroa, joka oli jäänyt argentiinalaispelaaja Gabriel Schürrerin siirryttyä Las Palmasiin.El juicio por el ´caso Schurrer´ se celebra esta mañana en Las Palmas La Opinión A Coruña. Viitattu 20.9.2016. 

Rubénin oli tarkoitus pelata kausi 2006–2007 lainalla Racing Santanderista, mutta vähäisen peliajan vuoksi hän jätti joukkueen ja siirtyi tammikuun siirtoikkunassa loppukauden kestävällä lainasopimuksella Gimnàstic Tarragonaan. Hän aloitti katalonialaisseurassa vauhdikkaasti tehden kolmessa ensimmäisessä ottelussa saman verran maaleja.Rubén Castro resucita al Nàstic El País. Viitattu 20.9.2016.  Joukkue ei kuitenkaan kauden päätteeksi onnistunut säilyttämään sarjapaikkaansa ja niin hän palasi Deportivoon.

Hän jäi kuitenkin vähälle peliajalle Deportivossa kaudella 2007–2008, pelaten vain seitsemässä ottelussa. Heinäkuussa 2008 oli tiedossa jälleen lainasopimus ja tällä kertaa hän siirtyi Huescaan.Rubén Castro jugará en el Huesca El Diario Montañés. Viitattu 20.9.2016.  Hän teki pelasi kauden aikana lopulta 41 ottelua ja teki niissä 14 maalia.El broche a una gran temporada Marca. Viitattu 20.9.2016.  Kauden 2009–2010 hän pelasi lainalla Rayo Vallecanossa.

Elokuussa 2010 Rubén siirtyi pysyvällä siirrolla sevillalaisseura Betisiin. Hänestä maksettiin 1,7 miljoonan euron siirtokorvaus.El Betis acuerda con el Deportivo el traspaso de Rubén Castro AS. Viitattu 20.9.2016.  Hän muodosti ensimmäisellä kaudellaan tehokkaan hyökkäyskolmikon yhdessä kärkiparinsa Jorge Molinan ja hyökkäävänä keskikenttäpelaajana pelanneen Achille Emanan kanssa. Kolmikko viimeisteli kauden aikana yhteensä yli 50 maalia, kun seura nousi kahden vuoden tauon jälkeen takaisin maan pääsarjaan Primera Divisióniin.Molina y Rubén prometen goles también en Primera AS. Viitattu 20.9.2016. 

27. elokuuta 2011 Castro onnistui maalinteossa paikallisvastustaja Granadaa vastaan.Rubén Castro hace justicia El País. Viitattu 20.9.2016.  Hän onnistui jatkamaan maaliputkeaan niin ikään seuraavalla viikolla Mallorcaa vastaan.Castro leads Betis charge ESPN. Viitattu 20.9.2016.  10. joulukuuta 2011 Castro katkaisi kahdella maalillaan joukkueensa kymmenen ottelun pituisen voitottoman putken ottelussa Valenciaa vastaan.Castro late show overthrows Los Che ESPN. Viitattu 20.9.2016.  Hän oli kauden päätteeksi 18 maalillaan sarjan kahdeksanneksi parhain maalintekijä ja pelkästään espanjalaiset huomioiden kolmanneksi paras.

 Lähteet 

 Aiheesta muualla 
 Rubén Castron tilastot BDFutbol-sivustolla 
 Rubén Castron tilastot Soccerway-sivustolla 

Luokka:Espanjalaiset jalkapalloilijat
Luokka:Vuonna 1981 syntyneet
Luokka:Elävät henkilöt